La corporació municipal rep el Club Gimnasia Rítmica Llíria
11 de desembre de 2019

L'Ajuntament de Llíria ha oferit esta vesprada una recepció a l'equip benjamí del Club Gimnasia Rítmica Llíria que va aconseguir la medalla d'or en la seua categoria en el Campionat d'Espanya de Conjunts 2019 celebrat a Saragossa.

La corporació municipal, encapçalada per l'alcalde Manolo Civera, ha felicitat les joves gimnastes per la consecució del campionat nacional. Les xiquetes África Mora, Daniela Bargues, Indira Sáez, Itziar Serrano i Sol Misino, formen el conjunt benjamí que ha aconseguit este títol, sota la direcció tècnica de les entrenadores Mónica i Sonia Castellano, Lorena Gorris i Soraya Trejo.

El Club Gimnasia Rítmica Llíria, que presidix José Castellano, suma així un nou èxit a un brillant palmarés amb diverses medalles en campionats nacionals aconseguides en els últims anys.

L'alcalde Manolo Civera ha traslladat al club i totes les seues gimnastes “l'orgull que sent la ciutat per estos triomfs que porten el nom de Llíria per tota Espanya, i que el convertixen en una entitat de referència en l'esport local, així com un exemple per a les nostres dones esportistes”.